**Jegyzőkönyv**

**Tanárképzési Bizottság ülése**

**Helyszín:** **Microsoft Teams**

**Időpont: 2024. 12. 13., 18:00**

**Mellékletek száma:**

**Iktatószám:**

**Előzetesen kiküldött napirendi pontok:**

1. Aktualitások
2. Nyíltnap, Educatio
3. Egyebek

Kurucz Tamás Márk az ülést megnyitotta

Tokai Tamás (EB): Az ülés szabályosan lett összehívva.

Az ülésen jelen vannak szavazati joggal: Kurucz Tamás Márk (EHÖK), Szalai Zsófia (BTK HÖK), Kovács Máté (IK HÖK), Széchényi Ágnes Virág (PPK HÖK), Sárvári Ferenc (TTK HÖK)

Az ülésen jelen vannak tanácskozási joggal: Chován Evelin (TÓK HÖK), Hegyi Aliz (BDPK HK)

Az ülés 5 mandátummal határozatképes.

*14/2024 (XII. 13.) Tanárképzési bizottsági határozat: A napirendet a Bizottság 5 igen, 0 nem szavazattal és 0 tartózkodással elfogadta.*

Kurucz Tamás Márk jegyzőkönyvvezetőnek jelölte Kurucz Tamás Márkot.

Kurucz Tamás Márk elfogadta a jelölést.

*15/2024 (XII. 13.) Tanárképzési bizottsági határozat: A Bizottság 5 igen, 0 nem szavazattal és 0 tartózkodással megválasztotta Kurucz Tamás Márkot jegyzőkönyvvezetőnek.*

1. **Aktualitások (18:02)**

Sárvári Ferenc: Ott a keddi TTK nyíltnapon és a tegnapi szülői fórumon is. Tartottunk egy SzaCs-ot, de sokan nem voltak rajta, pedig időben lett kommunikálva az esemény.

Kovács Máté: Az előadás, amit terveztem nem sajnos elcsúszott betegség miatt és nem tudtuk már megszervezni IK-s programokkal való ütközés miatt. Kitűztem célul, hogy az IK-s tanáris Facebook csoportot felpörgetem kicsit. Tavasszal ez az előadás meg lesz szervezve.

Chován Evelin: Nálunk 6-án volt nyílt nap ott volt néhány érdeklődő a tanárképzéssel kapcsolatban. Tartottak egy ilyen elbeszélgetést az oktatók. Én is voltam a szülői fórumon.

Szalai Zsófia: Nálunk volt múlt héten volt 2 értekezlet pedagógusképzés nyíltnap szervezése kapcsán, de azokon te is ott voltál. Ezen kívül én még a KMRI-vel külön egyeztettem merch-ök terén és még a dékánnal is le kell ülnöm beszélni erről, hogy az insta oldalunknak lesz készítve kitűző, matrica, mémes matrica meg kisebb szóróanyag. Csinálunk egy külön BTK tanáris kampányt, mert szerintünk a KMRI-s nem elegendő. Ezen kívül csináltunk szakleírásokat a pedagógusképzéses nyíltnap oldalára. Lesz most már tanárszakos TikTok oldal is. A bizottsággal megcsináljuk a tanárképzési zsebkönyvet, már csináltam hozzá egy grafikai alapot. Oktatókat felkértem, hogy írjanak bele 4-8 oldalt óratervvel, sablonokkal és tanácsokkal. Márciusban kezdjük a munkát, amit a kancellári pályázattal szeretnék leadni.

Hegyi Aliz: 6-án volt az össz SEK-es nyíltnap, igazából eladásokat tartottak, illetve körbevezetés is volt. Most viszonylag nagy volt az érdeklődés a természettudományos szakok iránt.

Kurucz Tamás: Sok aktualitásom nincsen. Részt vettem a keddi TTK nyíltnapon és a tegnapi szülői fórumon is.

1. **Nyíltnap, Educatio (18:11)**

Kurucz Tamás: Múltkor beküldtem a csoportba két linket, az egyik a nyíltnapra, a másik a pedagógusképzéses honlapra mutat. Előbbire folyamatosan kerülnek ki az oldalra. Educatiora lesz új dizájnos szóróanyagunk is majd.

Szalai Zsófia: A tervezett kitűzőket végül nem a KMRI, hanem a tervek szerint a BTK fogja finanszírozni, bár erről még egyeztetnem kell Dékán Úrral. Ha ő sem tud erre pénzt biztosítani, akkor nem lesz ilyen.

Kurucz Tamás: Esetleg feldobhatom, hogy tudjuk-e ebben az esetben működési keretből finanszírozni. A nyíltnapra egy ilyen élőkönyvtárnak nevezett elemmel is készülünk, úgyhogy kérlek próbáljatok minél több hallgatót bevonni majd ennek lebonyolításához.

Szalai Zsófia: Majd küldök egy táblázatot, ahol ezeket tudjuk vezetni.

Kurucz Tamás: Január 9-11 között lesz az EDUCATIO kiállítás. Erre én gyűjtöm a neveket, Kérek mindenkit, hogy a jelentkező hallgatók adataid küldje el nekem e-mailben. Idén két épületben lesz majd a program. Ide is kérlek, hogy küldjétek a neveket majd.

1. **Egyebek (18:26)**

Kurucz Tamás: Januárban is szeretnék egy gyors ülést tartani, de az, hogy ez január elején vagy végén legyen még egyeztetünk.

Kurucz Tamás Márk 18:29-kor lezárja az ülést.

………………………………………..

Kurucz Tamás Márk  
jegyzőkönyvvezető

………………………………………..

Kurucz Tamás Márk

Tanárképzési referens

ELTE HÖK

………………………………………..

Ellenőrző Bizottság

ELTE HÖK